section_heading: Sažetak sezone
paragraph_text: Sezona je počela na stazi Albert Park u Australiji 17. ožujka, a Lewis Hamilton je osvojio svoj osmi pole position u Australiji, a čak šesti uzastopno, što je povijesno postignuće. Njegov momčadski kolega Valtteri Bottas bio je drugi najbrži s tek desetinkom zaostatka, dok je na trećem mjestu završio Sebastian Vettel, sa 7 desetinki zaostatka.<ref> Hamilton šesti put zaredom na pole positionu za VN Australije F1puls Objavljeno 16. ožujka 2019. Pristupljeno 6. studenog 2019. U nedjelju je pobijedio Bottas, a u pretposljednjem krugu osvojio je i dodatan bod za najbrži krug. Iza njega se našao Hamilton s 20,886 sekundi zaostatka. Nakon utrke je otkriveno da je Hamiltonova podnica bila oštećena, što je negativno utjecalo na balans njegovog bolida.<ref> Mercedes: Hamiltonovu podnicu je oštetio prelazak preko rubnika F1puls Objavljeno 21. ožujka 2019. Pristupljeno 8. studenog 2019. Treće mjesto pripalo Maxu Verstappenu u Red Bull-Hondi, što je bio prvi Hondin podij još od Silverstonea 2008., kad je isti rezultat ostvario Rubens Barrichello. Ferrarijev dvojac se našao iza njih. Vettel je završio na četvrtom mjestu s više od 30 sekundi zaostatka za Verstappenom, dok se na petom mjestu našao Charles Leclerc. Ferrari Sebastiana Vettela nakon neuspješnog undercuta nije mogao pronaći brzinu da sustigne Mercedesov dvojac, te ga je zbog toga kasnije, s 11 krugova svježijim gumama, prestigao Verstappen. Prema samom kraju utrke Vettel se našao i pod pritiskom svog momčadskog kolege Leclecra, međutim u završnici je njegov napad na Nijemca ipak opozvan te je Leclerc ostao na petoj poziciji, sekundu iza Vettela. Na utrci nije bilo većih incidenata. Nakon dobrog starta, Daniel Ricciardo je pokušao prestići sporiji Racing Point bolid Sergia Péreza, međutim Pérez ga je zatvorio, zbog čega je Ricciardo otišao djelomično na travu te tako izgubio čitavo prednje krilo. Odvozio je dio utrke nakon ulaska u boks u prvom krugu utrke, ali je ipak morao odustati. Carlos Sainz je također dobro otvorio utrku i bio na solidnom 14. mjestu nakon katastrofalnih kvalifikacija dan prije, ali mu je u jednom trenutku otkazao MGU-K te je bio primoran zaustaviti se pred samim ulazom u boks nakon što se njegov bolid počeo dimiti. Na šestom mjestu se našao Haasov Kevin Magnussen koji je u teškoj borbi s ostatkom vozača iz sredine poretka uspio osigurati važnih 8 bodova za američku momčad, dok su se iza Magnussena su se našli Nico Hülkenberg, Kimi Räikkönen, Lance Stroll i Daniil Kvjat, koji se uspio obraniti od napada Pierrea Gaslyja koji je trajao čitavu drugu polovicu utrke.<ref> Valtteri Bottas dominantno do pobjede u Australiji! F1puls Objavljeno 17. ožujka 2019. Pristupljeno 6. studenog 2019.